## *Projekts*

LATVIJAS REPUBLIKAS MINISTRU KABINETS

2012. gada \_\_\_.\_\_\_\_\_\_\_\_\_\_\_\_\_\_\_\_\_\_ Noteikumi Nr.

Rīgā (prot. Nr. )

**Grozījumi Ministru kabineta 2008.gada 22.jūlija noteikumos Nr.584 „Noteikumi par darbības programmas „Infrastruktūra un pakalpojumi” papildinājuma 3.1.4.3.aktivitāti „Pirmsskolas izglītības iestāžu infrastruktūras attīstība nacionālas un reģionālas nozīmes attīstības centros””**

*Izdoti saskaņā ar*

*Eiropas Savienības struktūrfondu*

*un Kohēzijas fonda vadības likuma*

*18.panta 10.punktu*

Izdarīt Ministru kabineta 2008.gada 22.jūlija noteikumos Nr.584 „Noteikumi par darbības programmas „Infrastruktūra un pakalpojumi” papildinājuma 3.1.4.3.aktivitāti „Pirmsskolas izglītības iestāžu infrastruktūras attīstība nacionālas un reģionālas nozīmes attīstības centros”” (Latvijas Vēstnesis, 2008, 122.nr., 2009, 118.nr., 2011, 3.nr.) šādus grozījumus:

1. Izteikt 6.punktu šādā redakcijā:

„6. Kopējais aktivitātei pieejamais finansējums ir 24 799 799 lati, tajā skaitā Eiropas Reģionālās attīstības fonda finansējums 21 079 828 lati un nacionālais publiskais finansējums 3 719 971 lati.”

1. Papildināt noteikumus ar 6.1 punktu šādā redakcijā:

„6.1 Aktivitātes ietvaros pieejamais saistību apjoms, kas pārsniedz šo noteikumu 6.punktā minēto Eiropas Reģionālās attīstības fonda līdzfinansējumu (turpmāk – virssaistību finansējums), ir 11 220 767 lati. Eiropas Reģionālās attīstības fonda līdzfinansējuma saņēmējs (turpmāk – finansējuma saņēmējs) nodrošina līdzfinansējumu proporcionāli projekta īstenošanai paredzētajam virssaistību finansējumam saskaņā ar šo noteikumu 8.punktu.”

1. Papildināt 10.punktu aiz vārda „finansējuma” ar vārdiem un skaitļiem „un šo noteikumu 6.1 punktā minētā virssaistību finansējuma”.
2. Aizstāt 10.1.apakšpunktā skaitli un vārdu „3 368 523 lati” ar skaitli un vārdu „4 906 394 lati”.
3. Aizstāt 10.2.apakšpunktā skaitli un vārdu „3 493 899 lati” ar skaitli un vārdu „3 680 899 lati”.
4. Aizstāt 10.3.apakšpunktā skaitli un vārdu „4 473 633 lati” ar skaitli un vārdu „6 831 735 lati”.
5. Aizstāt 10.4.apakšpunktā skaitli un vārdu „2 717 481 lats” ar skaitli un vārdu „3 640 691 lats”.
6. Aizstāt 10.5.apakšpunktā skaitli un vārdu „4 852 945 lati” ar skaitli un vārdu „6 275 721 lats”.
7. Aizstāt 10.6.apakšpunktā skaitli un vārdu „2 097 690 latu” ar skaitli un vārdu „6 965 155 lati”.
8. Izteikt 14.15.apakšpunktu šādā redakcijā:

„14.15. veikt iepirkumu pirmspārbaudes, izskatīt finansējuma saņēmēja iepirkuma plānu un iesniegt to Iepirkumu uzraudzības birojā;”.

1. Izteikt 42.punktu šādā redakcijā:

„42. Sadarbības iestāde nosūta pa pastu ierakstītā vēstulē vai elektroniskā dokumenta formā atbilstoši normatīvajiem aktiem par elektronisko dokumentu noformēšanu uzaicinājumu iesniegt projekta iesniegumu šo noteikumu [16.punktā](http://www.likumi.lv/doc.php?id=179508#p16) minētajiem projektu iesniedzējiem, nosakot projektu iesniegumu iesniegšanas termiņu, kas nav īsāks par 60 darbdienām no uzaicinājuma izsūtīšanas dienas, un attiecīgo projekta iesnieguma atlases kārtu. Projektu iesniegumu atlasi organizē vairākās kārtās, nodrošinot, ka pirmā, otrā, trešā un ceturtā projektu iesniegumu atlases kārta tiek izsludināta par šo noteikumu 6.punktā minēto finansējumu un piektā un nākamās projektu iesniegumu atlases kārtas par pirmās, otrās, trešās un ceturtās projektu iesniegumu atlases kārtas finansējuma atlikumu un šo noteikumu 6.1 punktā minēto finansējumu.”

1. Izteikt 43.punktu šādā redakcijā:

„43. Ja pēc kārtējās atlases kārtas nav noslēgtas vienošanās par visu aktivitātei pieejamo Eiropas Reģionālās attīstības fonda finansējuma apmēru vai nav apgūts viss aktivitātei pieejamais Eiropas Reģionālās attīstības fonda finansējums vai šo noteikumu 6.1 punktā minētais finansējums, sadarbības iestāde rīko vienu vai vairākas atkārtotas projektu iesniegumu atlases kārtas, ievērojot šajos noteikumos minētos nosacījumus.”

1. Izteikt 80.punktu šādā redakcijā:

„80. Pēc tam, kad ir noslēgta vienošanās par projekta īstenošanu, sadarbības iestāde, ja tai ir pieejami valsts budžeta līdzekļi, pamatojoties uz finansējuma saņēmēja rakstisku avansa pieprasījumu, nodrošina finansējuma saņēmējam avansa maksājumu atbilstoši normatīvajiem aktiem par kārtību, kādā paredzami valsts budžeta līdzekļi Eiropas Savienības fonda līdzfinansēto projektu īstenošanai, kā arī maksājumu veikšana un izdevumu deklarācijas sagatavošana.”

1. Papildināt 98.punktu aiz vārda „rādītājus” ar vārdiem „un šo noteikumu 90.2.apakšpunktā minētās izmaiņas”.
2. Svītrot 99.punktu.
3. Papildināt noteikumus ar 104. un 105.punktu šādā redakcijā:

„104.Ja aktivitātes ietvaros kādā projektā ir konstatēta neatbilstība atbilstoši normatīvajiem aktiem par kārtību, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus, vai tiek izbeigta vienošanās par projekta īstenošanu, attiecīgais finansējums neatbilstoši veikto izdevumu un izbeigto vienošanos apmērā nevar tikt novirzīts papildu darbību veikšanai īstenošanā esošā projekta ietvaros un citu projektu īstenošanai.

105. Sadarbības iestāde šo noteikumu 6.1punktā minēto virssaistību finansējumu uzņemas tikai gadījumā, ja projekta ietvaros atbalstāmās darbības tiks uzsāktas vai turpinātas ne vēlāk kā pirmajos trijos mēnešos pēc vienošanās par projekta īstenošanu noslēgšanas un izdevumi projekta ietvaros tiks veikti pirmajos sešos mēnešos pēc vienošanās par projekta īstenošanu noslēgšanas.”

1. Papildināt noteikumus ar XI nodaļu šādā redakcijā:

„XI. Noslēguma jautājums

106. Šo noteikumu 42.punktā minētā piektā projektu iesniegumu atlases kārtas uzsākšana tiek organizēta līdz 2012.gada 28.decembrim. Sadarbības iestāde, pamatojoties uz šo noteikumu 52.18.apakšpunktā minēto lēmumu un ievērojot šo noteikumu 10.punktā minēto finansējuma sadalījumu, nosūta šo noteikumu 16.punktā minētajiem projektu iesniedzējiem uzaicinājumu iesniegt projekta iesniegumu.”

Ministru prezidents V.Dombrovskis

Vides aizsardzības un

reģionālās attīstības ministrs E.Sprūdžs

Vīza:

Vides aizsardzības un

reģionālās attīstības ministrijas valsts sekretārs A.Antonovs

16.11.2012. 10:03

773

E.Bistere

66016714, Evija.Bistere@varam.gov.lv